钦定古今图书集成/明伦汇编/氏族典/第631卷 > 《凌迪知万姓统谱》 > 黑齿常之
## 钦定古今图书集成/明伦汇编/氏族典/第631卷 > 《凌迪知万姓统谱》 > 黑齿常之

按《唐书黑齿常之传》：“常之，百济西部人。长七尺馀，骁
毅有谋略，为百济达率兼风达郡将，犹唐刺史云。苏
定方平百济，常之遁去，遂复二百馀城。龙朔中，高宗
遣使招谕，乃诣降。累迁左领军员外将军、洋州刺史。
仪凤三年，从李敬元、刘审礼击吐蕃，夜率敢死士五
百人掩其营，杀掠数百人。帝叹其才，擢左武卫将军”，
检校左羽林军。调露中，吐蕃入寇，常之夜袭其军，斩
首二千级，拜河源道经略大使。永隆二年，赞婆营青
海，常之驰掩其屯，破之，诏封燕国公。垂拱中，为燕然
道大总管，与李多祚、王九言等击突厥骨咄禄元珍
于黄花堆，破之。会周兴等诬其反，捕系诏狱，投缳死。
常之御下有恩，前后赏赐分麾下，无留赀。及死，人皆
哀其枉。

周